CELEX: 62019CN0212
Language: hu
Date: 2019-03-06 00:00:00
Title: C-212/19. sz. ügy: A Conseil d’État (Franciaország) által 2019. március 6-án benyújtott előzetes döntéshozatal iránti kérelem — Ministre de l’Agriculture et de l’Alimentation kontra Compagnie des pêches de Saint-Malo

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/37
            
         
      A Conseil d’État (Franciaország) által 2019. március 6-án benyújtott előzetes döntéshozatal iránti kérelem — Ministre de l’Agriculture et de l’Alimentation kontra Compagnie des pêches de Saint-Malo
      (C-212/19. sz. ügy)
      (2019/C 164/39)
      Az eljárás nyelve: francia
      
         A kérdést előterjesztő bíróság
      
      Conseil d’État
      
         Az alapeljárás felei
      
      
         Felperes: Ministre de l’Agriculture et de l’Alimentation
      
         Alperes: Compagnie des pêches de Saint-Malo
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a Bizottság 2004. július 14-i határozatát, (1) hogy az csak a munkáltatói hozzájárulások átvállalását nyilvánítja összeegyeztethetetlennek a közös piaccal, azzal az indokkal, hogy a munkavállalói hozzájárulások átvállalása nem jelent előnyt a vállalkozások számára, így tehát nem tartozhat az Európai Unió működéséről szóló szerződés 107. cikkének hatálya alá, vagy pedig úgy, hogy az a munkavállalói hozzájárulások átvállalását is összeegyeztethetetlennek nyilvánítja?
               
            
                  2)
               
               
                  Amennyiben a Bíróság úgy döntene, hogy a Bizottság határozatát úgy kell értelmezni, hogy az a munkavállalói hozzájárulások átvállalását is összeegyeztethetetlennek nyilvánítja, úgy kell tekinteni, hogy a vállalkozás számára valamennyi átvállalás előnyt jelentett, vagy pedig azoknak csak egy része? Az utóbbi esetben miként kell értékelni az említett részt? A tagállam köteles az érintett munkavállalókat azon támogatás részben vagy egészben történő visszatérítésére kötelezni, amelyben részesültek?
               
            
         (1)  A Franciaország által a haltenyésztők és a halászok kedvezményezésére bevezetett támogatási intézkedésekről szóló, 2004. július 14-i 2005/239/EK bizottsági határozat (HL L 74., 2005.3.19., 49. o.).